
R A P O R T

asupra proiectului de Lege pentru modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri 

1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu  proiectul de Lege pentru modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, trimis cu adresa nr. P.L.X 194 din 22 martie 2006.
La întocmirea prezentului raport Comisia a avut în vedere avizele:

· Consiliului Legislativ (nr.1047/20.07.2005 - favorabil)

· Comisiei juridice, de disciplină şi imunităţi (nr.326/04.04.2006 - favorabil)

· Comisiei pentru egalitatea de şanse pentru femei şi bărbaţi (nr.143/12.04.2006 - favorabil)

· Comisiei pentru drepturile omului, culte şi problemele minorităţilor naţionale (nr.251/29.03.2006 - favorabil),


precum şi punctul de vedere al Guvernului (nr.5/3100/19.04.2006 - favorabil).

Proiectul de lege are ca obiect de reglementare modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările şi completările ulterioare, în sensul majorării unor indemnizaţii lunare şi a asigurării gratuităţii pe mijloacele de transport urban ce aparţin societăţilor cu capital de stat sau privat.
Comisia propune Plenului Camerei Deputaţilor aprobarea proiectului de lege având în vedere necesitatea acordării acestor compensaţii financiare şi materiale, întrucât s-a constatat o diminuare continuă a nivelului de trai pentru foştii persecutaţi politic, care beneficiază de anumite drepturi financiare şi materiale necorelate, însă, cu gradul de inflaţie. 

2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat:

a) din partea Guvernului: d-l Mihai Şeitan – Secretar de Stat, Ministerul Muncii, Solidarităţii Sociale şi Familiei, Preşedintele Casei Naţionale de Pensii şi alte drepturim de Asigurări Sociale.
b) invitaţi: d-na Georgeta Bratu – director, Ministerului Muncii, Solidarităţii Sociale şi Familiei.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi. 

5. Proiectul de lege a fost adoptat de Senat în şedinţa din 16 martie 2006.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii în şedinţa din 9 mai 2006, Comisia propune adoptarea fără modificări a proiectului de lege.

SECRETAR,


Stelian DUŢU

